Document ID: /fineweb-2-swissfilter-quality_10-filterrobots/filtered/05603.jsonl.gz/112

Džemat je osnovan 2003. godine. Koristio je prostorije pod kirijom u Abtwilu do novembra 2011. Zatim seli u Flawil u zgradu koja je bila predviđena za kupovinu i boravi tu pola godine. Nakon uspješne kupovine novije i znatno bolje i savremenije zgrade, čija je kupovna cijena iznosila <ip-pii> CHF, useljava 24.maja 2012.godine, te počinje s aktivnostima u mubarek noći Lejlei regaiba.
Zgrada sadrži prostoriju za mesdžid sa dodatnim odjelom za žene, prelijepu kafiteriju, kuhinju, biro, mokri čvor, mušku i žensku abdesthanu, invalidski WC i prostoriju za mekteb i čitaonicu. Sav ovaj sadržaj je na prvom spratu na 300 metara kvadratnih.
Donji sprat-suteren je trenutno u izgradnji i treba da sadrži prostoriju za omladinu, bosansku sobu za hanume i musafire, veš kuhinju i ostavu za halat te atomsko sklonište koje trenutno služi za magazu. Zatim sadrži namjenske prostorije: garažu za jedno auto, garažu za dva auta i radionicu za bilo koju djelatnost. Obe ove garaže i radionica se izdaju pod kiriju. Uz radionicu je peć za grijanje i svakako veliki spremnik za gorivo kapaciteta od 15 000 litara lož ulja.